Document ID: /fineweb-2-swissfilter-quality_10-filterrobots/filtered/02038.jsonl.gz/4960

Herzogenbuchsee BE – la vischnanca senza baselgia
- Gievgia, 5.3.2020, 11:45
-
Emprima emissiun:
- Gievgia, 5.3.2020, 11:45, RTR
La notg da Nadal na vegnan ils abitants da Herzogenbuchsee en il chantun Berna betg ad emblidar uschè svelt. En quella notg ha numnadamain in grond fieu donnegia la baselgia che schai sin in crest a mez la vischnanca. 3 mais suenter lincendi badan ins chinsatge manca a la populaziun.
Durant la notg da Nadal 2019 brischa la baselgia refurmada a Herzogenbuchsee en il chantun Berna. Pertge, nè fin ussa betg cumplettamain sclerì. Las autoritads supponan chigl è stà in defect tecnic u ina chandaila. Quai chè dentant cler: 3 mais suenter lincendi lascha la populaziun plaunsieu encrescher per la baselgia che vegn il mument renovada.
Tar lincendi è il clutger cun ils zains crudà ensemen. Intgins sa legran franc chi è ussa pli ruassaivel en la vischnanca. Auters dentant bitta quai ord il ritmus dal mintgadi. Ina possessura dina butia declera envers il schurnal regiunal da SRF chils zains da mezdi sajan adina stà per ella il signal dad ir a gentar.
Era per las persunas che na van betg savens a mesa è quai ina sperdita declera la plevonessa Sophie Matschat. La baselgia sveglia per tuts regurdientschas cunquai che blers abitants hajan celebrà lur batten, confirmaziun ni maridaglia en questa baselgia.
A la fin dal onn duajan las lavurs da renovaziun esser cumplettadas. La finamira èsi dad arvir las portas puspè exact in onn pli tard numnadamain per la messa da Nadalnotg.